הוועדה המשותפת לוועדת הכנסת ולוועדת הכספים לעניין תקציב הכנסת, כנסת 18, פרוטוקול מספר 12, 2012-12-17 11:00

יריב לוין: רבותיי, אני פותח את הישיבה של הוועדה המשותפת של ועדת הכנסת וועדת הכספים לעניין תקציב הכנסת, כאשר על סדר יומנו שני נושאים: שינויים בתקציב הכנסת בשנת 2012, ושימוש בעודפי תקציב הכנסת משנת 2011 לשנת 2012, ושינויים בתקציב לשנת 2012.

יריב לוין: אז נתחיל בבקשה מהנושא הראשון.

יריב לוין: מכובדי, החשב, בבקשה.

חיים אורון: אנחנו מבקשים להעביר מהרזרבה תשעה וחצי מיליון שקלים לשימושים הבאים: תוספת לשכר חברי הכנסת.

חיים אורון: הסכום הזה הוא עבור אותו ביטול הקפאה שהיה בתחילת השנה, אז חסר לנו עוד מיליון וחצי שקלים בתקציב על-מנת לשלם את זה.

חיים אורון: זה היה ביטול הקפאה רטרואקטיבי.

חיים אורון: לצורך קשרי חוץ – מדובר בעיקר במשלחות חברי כנסת.

חיים אורון: חסרים לנו 300 אלף שקל.

חיים אורון: אנחנו מבקשים להעביר 300 אלף שקל.

יריב לוין: ממה נובע החוסר הזה?

יריב לוין: מהגדלה של היקף המשלחות?

חיים אורון: מכמות המשלחות.

יריב לוין: יותר משלחות או יותר משתתפים בכל משלחת?

חיים אורון: גם וגם.

יריב לוין: גם וגם.

יריב לוין: שהן למעשה משלחות שקובע - - -

חיים אורון: גם היעדים קצת רחוקים: היה דרום אמריקה, סין וכל מיני כאלה.

יריב לוין: זאת אומרת, מדובר במשלחות שלמעשה יושב-ראש הכנסת קובע את הרכבן ומאשר אותן.

קריאה: ונוסע בהן.

דן לנדאו: יש גם את המשלחות, למשל, של ועדת חוץ וביטחון.

יריב לוין: חוץ וביטחון.

יריב לוין: אוקי.

חיים אורון: לגבי עובדי הכנסת, נגרמות לנו במהלך פגרת הבחירות עלויות נוספות בגין שירותים לוועדת הבחירות שאנחנו נותנים, כמו: שעות נוספות, ותוספת של עלויות ממש גם בשעות הרגילות שאנחנו משלמים עבור התשלום לוועדת הבחירות, ואז אנחנו מבקשים על הסכום הזה 500 אלף שקל.

יריב לוין: ואיך זה נעשה?

חיים אורון: אנחנו נקבל על זה כיסוי.

חיים אורון: על חלק מזה נקבל החזר, אבל אנחנו נקבל את זה רק בשנה הבאה.

יריב לוין: איך זה נעשה?

יריב לוין: יש השאלה של עובדים או עובדים שלנו?

יריב לוין: איך זה עובד פיזית?

חיים אורון: זה עובד בזה שאנחנו נותנים שירותים לוועדת הבחירות לגבי כל הפעילויות שדורשות שימוש בתשתיות הכנסת: ניקיון, תקשורת, שירותי אינטרנט, שירותי מחשוב – כל מיני דברים כאלה.

חיים אורון: אנחנו נותנים סבלות.

חיים אורון: אנחנו נותנים שירותים לוועדת הבחירות מהכנסת.

חיים אורון: במהלך שעות העבודה הרגילות, זה על חשבון הכנסת.

חיים אורון: נקבע פה על-ידי המנכ"ל איזשהו עיקרון, שזה נהנה וזה לא חסר.

חיים אורון: זאת אומרת, במהלך השעות הרגילות, הכנסת, על חשבונה, נותנת את השירותים.

חיים אורון: כאשר ישנה תוספת של עלויות בגין שעות נוספות או בגין תוספת כוח-אדם מהמתכונת הרגילה.

חיים אורון: למשל, צריך יותר סדרנים במקום של הסיעות, באזור של הסיעות; או שצריך יותר שומרים בשער פולומבו בחלק מהדברים האלה.

חיים אורון: בגין זה אנחנו נקבל החזר.

יריב לוין: ולֶמָה נועדו ה-500 אלף שקלים?

חיים אורון: 500 אלף השקלים נועדו לממן את השירותים שאנחנו נותנים להם, בגין תוספת על - - -

יריב לוין: זאת אומרת שיש שירותים שאנחנו משלמים בסוף בעצמנו?

חיים אורון: אנחנו משלמים לעובדים ישירות, ואחר-כך - - -

יריב לוין: ברור.

יריב לוין: אבל אתה אומר שלא את כל 500 אלף השקלים נקבל בחזרה.

חיים אורון: מה שבמסגרת הפעילות הרגילה אנחנו לא מקבלים בחזרה.

חיים אורון: זאת אומרת, אם אנחנו מנקים את המסדרונות או את החדרים של הסיעות במהלך השעות הרגילות, את זה אנחנו לא מקבלים בחזרה.

יריב לוין: זה ברור לי.

יריב לוין: אבל אני שואל לגבי 500 אלף השקלים, אנחנו מקבלים בחזרה את הכול או שאנחנו מקבלים בחזרה חלק?

חיים אורון: אנחנו אמורים לקבל בחזרה את הכול.

חיים אורון: את השעות הנוספות אנחנו אמורים לקבל בחזרה.

יריב לוין: את כל 500 אלף השקלים?

חיים אורון: כן.

קריאה: - - - בפועל.

יריב לוין: למעשה, את כל 500 אלף השקלים.

חיים אורון: כן.

יריב לוין: זאת אומרת, שזה בעצם משהו - - -

חיים אורון: מה שאני רציתי להגיד הוא שהעלות היא יותר מה-500 אלף שקלים.

יריב לוין: זה ברור.

יריב לוין: אבל העלות נספגת בשוטף כי היא ממילא קיימת.

יריב לוין: אני מדבר על התוספת הזאת.

חיים אורון: אנחנו אמורים לקבל את זה.

יריב לוין: התוספת, למעשה, אמורה כולה לחזור בחזרה.

חיים אורון: כן.

דן לנדאו: אני רק רוצה להתפרץ.

דן לנדאו: יש לנו פה הצטרפות של כמה נסיבות, כולן חריגות: אחת, בחירות.

דן לנדאו: שתיים, העובדה שאין תקציב לשנת 2013, מה שאומר שמינואר אנחנו נכנסים, כמו כל המדינה, לֶמוֹד של עבודה של 1 חלקי 12.

דן לנדאו: ואני אשמח אם אתה תבקש מהחשב מאוחר יותר לומר איזו מילה על איך אנחנו נערכים לדבר הזה ככנסת.

יריב לוין: טוב.

דן לנדאו: שלוש, העקרונות החדשים שקבענו לקראת מערכת הבחירות הנוכחית, בשונה מהמציאות הלא מספיק מוסדרת שהייתה במערכות בחירות קודמות בין הכנסת לבין ועדת הבחירות.

דן לנדאו: והתוצאה של כל הדברים הללו היא שכל השירותים שאנחנו נותנים מתומחרים, מוכרים וידועים מראש, ולכן החשב צריך להיערך מראש, עכשיו, בתפר שבין דצמבר לבין ינואר או נובמבר-דצמבר לבין ינואר-פברואר, הוא צריך להיערך מראש ולבקש ממך אישור להעברה תקציבית כדי שאנחנו נוכל לשלם לעובדים, - -

יריב לוין: כן, זה ברור.

יריב לוין: כן.

דן לנדאו: - - - כי אנחנו נקבל את זה בחזרה בשנה הבאה.

דן לנדאו: זה יהיה כסף שלא נוכל להשתמש בו בשוטף, אלא רק אחרי שיתקבל תקציב 2013.

יריב לוין: כן, זה ברור.

דן לנדאו: כלומר, המשמעות של אי קבלת תקציב זה שאנחנו מתחילים לעבוד בינואר ב-1 חלקי 12 של התקציב המקורי.

דן לנדאו: אז יכול להיות שוועדת הבחירות תיתן לנו צ'ק במרץ, והצ'ק הזה יהיה חסום עד שאתם תקבלו את תקציב המדינה ל-2013.

יריב לוין: כן, זה ברור.

יריב לוין: כן.

יריב לוין: אוקי.

חיים אורון: בגין אמרכלות, לתפעול שוטף אנחנו צריכים תוספת של 800 אלף שקל, וזה בגין תוספת שאנחנו משלמים למזנון הכנסת בעת הפגרה.

חיים אורון: לא תכננו את הפגרה הזאת.

חיים אורון: אני רוצה להזכיר שאנחנו משלמים לזה שנותן את שירותי ההסעדה תוספת של 180 אלף שקל לחודש בזמן פגרה, על-מנת "ליישר" לו את המחזורים.

חיים אורון: וכתוצאה מזה, הוא אמור, גם את הפעילות שלו, לא להוריד במהלך תקופת הפגרה.

יריב לוין: כלומר, לא לפטר את העובדים, למשל, וכל התופעות האלה שהיו.

חיים אורון: זה לא שייך אחד לשני.

חיים אורון: אני לא רוצה לשייך אחד לשני.

חיים אורון: אבל, באופן עקרוני, העלויות שלו לא אמורות לרדת באותה תקופה.

דן לנדאו: במבחן התוצאה – אתה אמרת ואתה צודק – במבחן הרגולציה הרשמית אנחנו לא נכנסים לו לחשבונות.

יריב לוין: כן, זה ברור.

יריב לוין: אבל אני שואל מבחינת מה, שעות העבודה של המזנון?

דן לנדאו: אחת התוצאות של זה שאנחנו מסבסדים אותו באופן ישיר ומוגבר, בעקבות התהליכים שעברנו בשנה האחרונה בזכות חברי הכנסת, הושג מצב שבו לעובדי המזנון יש רצף תעסוקתי.

יריב לוין: ומי שילך היום למזנון מה ימצא?

יריב לוין: מזנון פועל כרגיל באותו היקף כמו שהוא פועל לאורך כל - - -

דן לנדאו: לא.

חיים אורון: פרט למזנון חברי הכנסת.

דן לנדאו: מזנון חברי הכנסת לא פועל.

יריב לוין: לא פועל בכלל?

חיים אורון: לא.

יריב לוין: זאת אומרת, שם 80 אלף השקל האלה מיועדים לתפעול המזנון הכללי.

חיים אורון: כן.

חיים אורון: אבל באותה רמה של פעילות מבחינת כוח-אדם - - -

יריב לוין: הכללי - - -

קריאה: והחלבי.

יריב לוין: - - - והחלבי.

חיים אורון: כן.

חיים אורון: כן.

חיים אורון: ואם הוא מוצא לעובדים האלה עבודה באתרים אחרים שיש לו, אנחנו מברכים על כך.

חיים אורון: הוא מעביר עובדים ל"טבע" או למקומות כאלה.

חיים אורון: אנחנו לא מתחשבנים איתו על זה.

חיים אורון: אנחנו אפילו מברכים שעובדים לא יתבטלו סתם.

יריב לוין: זאת אומרת, נוצר בעצם מצב שהתשלום הזה נועד לכסות את מה שהיה אמור להיות מושב החורף.

חיים אורון: כן.

חיים אורון: גם זה וגם תוספת של יועצים שאנחנו לקחנו לכל מיני פרויקטים, כמו פרויקטים במחשוב, או יועצים שלקחנו לצורך בניית מכרז קצת יותר משוכלל בנושא הסעדה לספק הבא.

חיים אורון: הספק הזה גומר את העבודה שלו לפני פסח, ואנחנו יוצאים במכרז חדש, ואנחנו רוצים להימנע מכל מיני טעויות שחוזרות על עצמן במשך תחלופה של כל מיני ספקי הסעדה, אז לקחנו יועצים שמתמחים בתחום הזה – גם מבחינה פיננסית וגם מבחינה תפעולית, על-מנת לתכנן מכרז שאני מקווה שיענה על כל הבעיות.

יריב לוין: כולל הנושא של אירוח משלחות פה ודברים מהסוג הזה, שהוא בעייתי ביותר.

דן לנדאו: כולל כל הדברים שאתה הערת לנו במשך קדנציה שלמה, - - - להתקדם ברובם.

יריב לוין: אוקי.

יריב לוין: כן.

חיים אורון: עוד איזשהו סכום של נסיעות והובלות - - -

יריב לוין: חבר הכנסת אברהם מיכאלי, אנחנו בהעברות מתכנית לתכנית 2012 – 02, 03, 05, אמרכלות.

יריב לוין: בסעיף השני שם, "משאבי אנרגיה".

יריב לוין: אם יש לך איזו שאלה לגבי הנושאים הקודמים, אז אתה כמובן - - -

חיים אורון: משאבי אנרגיה זה בגין ההתייקרות של חשמל, דלקים ודברים כאלה.

חיים אורון: זו התוספת.

חיים אורון: לגבי ניהול מערכות - - -

יריב לוין: רגע, מה זה "נסיעות והובלות"?

יריב לוין: אותו דבר?

חיים אורון: זה כל מיני הוצאות קטנות שיש לנו, אני יודע מה.

נדב כספי: אוטובוסים - - - להביא לכנסת.

יריב לוין: של מה?

יריב לוין: לדוגמה.

דן לנדאו: לדוגמה: בזמן של "עמוד ענן" הבאנו לפה - -

יהודה שפירא: 1,200.

דן לנדאו: - - - 1,200 ילדים, מישובים שונים בדרום, ליום כיף פה, ומימנו להם אוטובוסים ממוגני ירי.

דן לנדאו: למשל, זה יוצא מתוך זה.

יריב לוין: אוקי.

יריב לוין: כמה זה ביחס לכל הסעיף עצמו, כפי שהוא בתקציב המקורי?

חיים אורון: זה בטל בשישים.

נדב כספי: זה כלום.

נדב כספי: הסעיף עצמו הוא איזה 400 אלף שקל, אני חושב.

חיים אורון: כחצי מיליון שקלים.

יריב לוין: לא הבנתי.

יריב לוין: הרי זה 100 אלף שקל, אז כמה התקציב?

נדב כספי: הסעיף עצמו הוא 350 אלף שקלים.

חיים אורון: 350 אלף שקלים.

יריב לוין: זאת אומרת, זאת תוספת של שליש מעל הזה.

אברהם מיכאלי: אגב, זה כולל גם, למשל, רכבים ממוגנים כשחברי כנסת יוצאים לסיורים?

דן לנדאו: אם אנחנו שוכרים אותם?

חיים אורון: כן.

חיים אורון: אם אנחנו שוכרים אנחנו - - -

נדב כספי: - - - מהאבטחה.

חיים אורון: זה נסיעות, אבל לגבי משמר הכנסת יש לנו סעיפים נפרדים.

חיים אורון: אבל, בלי שום קשר, בקטע הזה התפנה לנו איזה רכב ממוגן, הסקודה, שהיה של יושבת-ראש האופוזיציה - - -

אברהם מיכאלי: שהיא ויתרה על זה.

חיים אורון: לא, לא, לא ויתרה.

דן לנדאו: לא, לא.

חיים אורון: אנחנו נאלצנו.

חיים אורון: יש לנו פה עוד רכב משוריין, - -

דן לנדאו: הקודמת-הקודמת.

חיים אורון: - - שבעבר אנחנו היינו שוכרים רכבים ממוגנים בכדי לנסוע לשטחים, היום אנחנו משתדלים, כמה שיותר, להשתמש ברכב הזה - - -

דן לנדאו: אבל זה לכל מיני הסעות.

דן לנדאו: לדוגמה: הייתה הלוויה של ראש הממשלה שמיר.

דן לנדאו: שמנו פה כמה אוטובוסים לחברי הכנסת.

דן לנדאו: זה יוצא מהדברים האלה.

יריב לוין: אוקי.

חיים אורון: יכול מאוד להיות שה-100 אלף שקל זו טעות בתחשיב שעשינו בזה.

חיים אורון: - - - שזה חסר לנו.

יריב לוין: בסדר.

יריב לוין: מי שמאשר את הנסיעות האלה, מי זה?

יריב לוין: המנכ"ל?

חיים אורון: לא, - - -

דן לנדאו: בדרך-כלל, ברמת התפעול.

דן לנדאו: אבל אם זה משהו רציני, אז אני.

יריב לוין: אוקי.

חיים אורון: ניהול מערכות מחשב – 5,600,000 שקל, זה לצורך פרויקט מאגר החקיקה, שאני לא יודע אם הוא - - -

יריב לוין: הוא פרויקט - - - חשוב.

דן לנדאו: יצא מכרז, והוא עורר עניין רב בחמש ההוצאות הגדולות.

דן לנדאו: המכרז עצמו נכשל.

יריב לוין: למה?

דן לנדאו: מכל מיני סיבות.

דן לנדאו: אתה מכיר דיני מכרזים, אז, למשל, היו שם בעיות של ערבויות בנקאיות - - -

יריב לוין: מי הוציא את המכרז?

יריב לוין: אנחנו?

דן לנדאו: אנחנו.

דן לנדאו: היו ערבויות בנקאיות שהוגשו שלא כמו בתנאי המכרז – אתה מכיר את הפסיקה.

דן לנדאו: פסיקה מאוד-מאוד קיצונית בעניין הזה.

דן לנדאו: לפני שבוע או שבוע וחצי ועדת המכרזים שלנו פסלה את המכרז.

דן לנדאו: אבל מה שיצא טוב מהמכרז הזה הוא שראינו שיש היתכנות, ראינו שהשוק מעוניין.

דן לנדאו: אנחנו עכשיו עובדים על תכנון מכרז שינסה לפתור את הבעיות שהיו בו, כולל בחינת האפשרות שהלשכה המשפטית תצליח, בזכות פגרת הבחירות, לבצע חלק קטן מהעבודה, כדי להגיע לתחנה שממנה יוצאים למכרז ולהוזיל את עלות המכרז, בוא נאמר ככה.

דן לנדאו: אחד האתגרים הגדולים במכרז הזה זה לנסות לכמת כמה עולה דבר כזה.

דן לנדאו: כי אם תלך להוצאת "נבו" או להוצאת "תקדין", הם יגידו לך: אוקי, אני מוכר לך את זה בין אפס לאינסוף.

דן לנדאו: כי הוא, את ההוצאות, כבר הוציא.

דן לנדאו: הוא, את הרווחים שלו, כבר הרוויח במכירת החיבור לאתר - - -

אברהם מיכאלי: כן, עורכי-דין קונים כל ספר, - -

דן לנדאו: בדיוק.

אברהם מיכאלי: - - - פי עשרה מהמחיר.

דן לנדאו: לא, זה לא ספרים.

דן לנדאו: זה המאגר הממוחשב.

אברהם מיכאלי: מה זה משנה?

אברהם מיכאלי: גם המאגר - - -

דן לנדאו: המאגר שלהם עולה, סדר גודל של 2,000 שקל פלוס מע"מ למנוי, לעורך-דין בודד וכולי.

אברהם מיכאלי: כן.

דן לנדאו: אז כשאנחנו ככנסת רוצים לקנות מהם חלק מהשירות, יש פה תחרות שחלק גדול ממנה יהיה בתחום תורת המשחקים, בעצם.

דן לנדאו: כי אין פה איזה מחיר שאני יכול להגיד: כמה עולה.

יריב לוין: זה ברור.

יריב לוין: כן.

דן לנדאו: בדיוק.

יריב לוין: - - - מובנה למי שכבר יש לו מערכת כזאת, חיה וקיימת.

דן לנדאו: זה ברור.

דן לנדאו: לכן, אחת השאלות שנשאלת עכשיו היא: אולי צריך לעשות מכרז עם שני שלבים.

דן לנדאו: עםprequalification , כן?

דן לנדאו: שלב שבו נכנסים לתוך המכרז, לתוך חדר המכרזים רק, נגיד, ההוצאות הגדולות; רק, נגיד, מי שמוכיח שיש לו כך וכך מאגר - - -; כך וכך יכולות; קוד פתוח, קוד סגור וכולי.

דן לנדאו: ובשלב השני אתה עושה התמחרות.

דן לנדאו: זה בדיוק הדברים שאנחנו בוחנים.

דן לנדאו: אז היה מכרז.

דן לנדאו: הוא נכשל במובן המהותי-טכני.

דן לנדאו: אבל במובן הפילוסופי כמעט אנחנו הרווחנו ממנו המון-המון מידע – גם אנחנו גם השוק.

דן לנדאו: בעזרת השם, בשנה הקרובה זה יקום.

יריב לוין: המכרז כולל גם את התפעול השוטף, מכאן והלאה?

יריב לוין: הרי יש הקמה ויש - - -

דן לנדאו: נכון.

דן לנדאו: אז בתפיסה שאיתה יצאנו למכרז – ששוב, אני לא חותם שזאת תהיה התפיסה שאנחנו נמשיך איתה – התפיסה הייתה שכמו שאתה קונה "תקדין", "נבו", "פדאור" וכולי, תן לי אחד שירות.

דן לנדאו: כלומר, אנחנו נשים באתר הכנסת לינק – מבחינת המשתמש זה יהיה שקוף, אבל זה יהיה לינק – לאתר של מישהו אחר, ל-database של מישהו אחר, שהוא מתפעל את זה וכולי.

דן לנדאו: מה אנחנו ניתן לציבור?

דן לנדאו: אנחנו ניתן את הפלומבה.

דן לנדאו: כן, דפנה ברנאי תשים את הפלומבה הרשמית: זהו מאגר רשמי, שהכנסת אומרת שזה טקסט רשמי.

דן לנדאו: זה לא הטקסט של "תקדין", זה טקסט שהכנסת אומרת שהוא הרשמי.

דן לנדאו: זה עוד לא קונסטיטוטיבי כמו "רשומות" עצמו.

דן לנדאו: אתה תגיש הצעת חוק בכנסת הבאה, אולי, שזה יהיה גם הקונסטיטוטיבי ולא רק הדקלרטיבי, כן?

דן לנדאו: ושאולי המאגר הממוחשב יהיה ה"רשומות" עצמו ולא ה"רשומות" בנייר.

דן לנדאו: אני שם את זה רגע בצד.

אברהם מיכאלי: כמה עובדים מפטרים בגלל זה?

דן לנדאו: כמה עובדים מפטרים, איפה?

אברהם מיכאלי: ב"רשומות".

אברהם מיכאלי: כי אחת התקלות שלנו פה היא עד שמדפיסים משהו ועד שמפרסמים ב"רשומות", כל החקיקה גם מתעכבת - - -

דן לנדאו: כן, אבל גם יש שאלה שכבר ראוי היה לשאול אותה בעשור הקודם: זה שבעידן האינטרנט, האם עדיין נכון פילוסופית – ויש מדינות שאומרות ככה ויש מדינות שאומרות ככה – האם נכון פילוסופית להגיד שהטקסט המקודש, הקובע, הוא איזה נייר ששוכב באיזה מקום ולא מה שנמצא ברשת.

דן לנדאו: זה שאלות שהרבה פרלמנטים עוסקים בהן.

דן לנדאו: על כל פנים, אנחנו החלטנו במקום לטבוע במדמנה הזו של השאלה הפילוסופית הגדולה, להציע לציבור שירות חינמי, שהוא מממן אותו באמצעות מס ההכנסה שהוא משלם והכנסת מוציאה את זה בתקציבה; אבל לממן לציבור שירות חינמי של מאגר חקיקה.

דן לנדאו: זה, אגב, פרויקט משותף עם משרד המשפטים, שיכלול את החקיקה הראשית ואת חקיקת המשנה.

דן לנדאו: שהוא יהיה חינמי – הוא לא יכלול את הפסיקה, והוא לא יכלול את ה-cross reference בין פסיקה לבין חקיקה, מה שאנחנו מכירים מעבודתנו כעורכי-דין במאגרים הממוסחרים.

יריב לוין: ברור.

דן לנדאו: אבל הוא ייתן, לראשונה, שירות, שבו אזרח יכול לקבל ממקור אחד את החוק כפי שהוא מעודכן.

דן לנדאו: היום אזרח, - - -

יריב לוין: לא יכול.

דן לנדאו: - - - בעצם אין לו מקום שבו הוא רואה את חוק העונשין כנוסחו דהיום.

דן לנדאו: אין מקום כזה.

יריב לוין: נכון.

יריב לוין: בטח.

יריב לוין: אגב, זה יכלול גם תקנות?

דן לנדאו: זה הרעיון - - -

יריב לוין: ומה עם חוקי עזר ודברים כאלה - - -?

דן לנדאו: חוקי עזר ברמת הרשויות המקומיות – כרגע הפרויקט לא מכיל את זה.

דן לנדאו: אם, בעזרת השם, הפרויקט הזה יקום, והוא כבר יכלול קומת חקיקה ראשית וקומת חקיקת משנה של משרד המשפטים, - -

יריב לוין: - - -

דן לנדאו: - - - אז מחר ללכת לאלוף הפיקוד ולייבא פנימה את צווי האלוף, שקיימים היום, לדעתי, רק ב"נבו", נכון?

יריב לוין: כן.

דן לנדאו: ה-P.D.F העקומים האלה.

דן לנדאו: קיימים רק ב"נבו".

דן לנדאו: או להביא חקיקת עזר, אתה יודע, זה כבר פחות מסובך.

אברהם מיכאלי: יש חלק מזה שעובר בכנסת.

אברהם מיכאלי: הצווים שמאושרים, לדוגמה, בכנסת או ברשויות המקומיות - -

דן לנדאו: אז זו חקיקת משנה.

אברהם מיכאלי: - - - זה כמו חקיקת משנה.

אברהם מיכאלי: אבל מה שהרשויות עצמן מאשרות זו בעיה, כי אין להן מעקב אחרי זה.

דן לנדאו: חוקי עזר לא עוברים פה.

דן לנדאו: עוברים פה חוקי הסמכה.

אברהם מיכאלי: אצלנו עוברים צווים שאנחנו מאשרים עבור רשויות מקומיות.

אברהם מיכאלי: לדוגמה, ועדת החוקה, חוק ומשפט מאשרת סדרה של צווים: קנסות, אגרות, כאלה דברים - - -

דן לנדאו: של רשויות או של שר הפנים?

אברהם מיכאלי: של רשויות.

קריאה: גם חוקי עזר.

קריאה: ועדת חוקה, חוק ומשפט מאשרת חוקי עזר - - -

דן לנדאו: אוקי.

אברהם מיכאלי: ועדת חוקה, חוק ומשפט מאשרת צווים עבור רשויות מקומיות.

אברהם מיכאלי: כמובן שזה בא בפיקוח משרד הפנים, אבל ועדת החוקה, חוק ומשפט מאשרת.

דן לנדאו: והיום זה נמצא באיזשהו קובץ?

אברהם מיכאלי: בוודאי.

אברהם מיכאלי: לועדת חוקה, חוק ומשפט יש את כל - - -

דן לנדאו: לא, היום ב"נבו" זה נמצא, או שיש רק כזה?

ארבל אסטרחן: ב"נבו" יש.

אברהם מיכאלי: כן.

דן לנדאו: ב"נבו" יש גם חוקי עזר?

ארבל אסטרחן: ב"נבו" יש.

ארבל אסטרחן: כל מה שמאושר יש שם.

דן לנדאו: בסדר.

דן לנדאו: זה בדיוק הדיון שאנחנו נִימָצֶא בו, אבל אנחנו מכוונים מספיק גבוה עם הפרויקט המאוד יומרני הזה, - - -

יריב לוין: מאוד - - -

דן לנדאו: - - - העדפנו לא לכוון גבוה מדי ולהתברבר לגמרי.

יריב לוין: אז לשם מה התוספת?

יריב לוין: לשם מה התוספת נדרשת פה?

דן לנדאו: כי אם ב-2013 אנחנו נזכה אכן להקים את הדבר הזה, הדבר הזה יכול לעלות חמישה מיליון שקל, הוא יכול לעלות גם מיליון שקל ויכול להיות גם שמונה מיליון שקל.

דן לנדאו: אנחנו נצא בסוף מכרז עם ידיעה יותר קונקרטית כמה הדבר הזה הולך לעלות.

דן לנדאו: אני לא רוצה לחשוף דברים מתוך המכרז, אבל אחד הדברים שלמדנו מהמכרז שנכשל זה - - - במחירים מטורף, בסדר?

דן לנדאו: זה מאפס ועד אינסוף.

יריב לוין: אבל מה זה לוקח בחשבון?

יריב לוין: רק הקמה או גם ניהול לאיזושהי תקופה?

דן לנדאו: לא, אין דבר כזה הקמה בלי תפעול.

דן לנדאו: אם אני הקמתי נכון ל-1 לינואר 2016, ב-2 לינואר 2016 זה כבר לא מעודכן.

יריב לוין: זה ברור.

יריב לוין: לכן אני שואל מה פרק הזמן של התפעול?

דן לנדאו: לא הבנתי.

חיים אורון: אינסופי.

יריב לוין: ברור שזה אינסופי, אבל אני שואל מה פרק הזמן שנכנס לתוך - - -?

דן לנדאו: כחלק מתנאי המכרז תהיה התקשרות לכמה שנים.

דן לנדאו: זה מכיל שני פרויקטים: הפרויקט הקשה יותר זה ההקמה.

דן לנדאו: זה לקחת את כל החקיקה עד היום – מהעיתון הרשמי, ובעצם "דבר המלך" או אולי אפילו פקודת הפרוצדורה העותומאנית, סעיף 80, לא יודע.

דן לנדאו: נתחיל משם, לא יודע מאיפה – כל החקיקה הנוהגת במדינת ישראל.

דן לנדאו: לשים את הפלומבה, הנה זה רשמי.

דן לנדאו: זה שלב אל"ף.

יריב לוין: ומי יעשה את זה?

דן לנדאו: אז התפיסה שיצאנו איתה הייתה שאנחנו הולכים לאחת מההוצאות הגדולות.

יריב לוין: אבל מי יעשה את הביקורת?

דן לנדאו: אנחנו.

יריב לוין: אנחנו.

יריב לוין: המחלקה המשפטית שלנו.

דן לנדאו: אחרת זה לא רשמי.

יריב לוין: כן.

דן לנדאו: ברור.

דן לנדאו: זה כל הרעיון.

יריב לוין: וזה מבצע ענק לעשות ביקורת כזו.

דן לנדאו: נכון.

דן לנדאו: זה מבצע ענק, אבל התגלה לנו שהוא פחות ענק ממה שחששנו.

דן לנדאו: כלומר, בגלל שהדבר הזה קיים – הרי אם תנסה למצוא את ההבדלים בין החקיקה של "נבו" לחקיקה של "תקדין", אין באמת הבדל.

דן לנדאו: רק חסרה הפלומבה, אוקי?

דן לנדאו: להגיד שזה הנוסח הרשמי.

דן לנדאו: הרי בתי-המשפט המחוזי והעליון, כולם מצטטים או מפה או מפה.

יריב לוין: כן.

דן לנדאו: אף-אחד מהם לא מחזיק קובץ - - -

יריב לוין: זה ברור לגמרי.

יריב לוין: כן.

יריב לוין: זה ברור.

חיים אורון: - - - נהיה בדיון על תוספת תקנים.

אברהם מיכאלי: בגלל שכבר לא נוח להחזיק את הקובץ הרשמי.

אברהם מיכאלי: אני חושב שהתיקונים מנוסחים בקובץ הרשמי.

אברהם מיכאלי: אתה אף-פעם לא מבין מה כתוב שם.

יריב לוין: אז יכול להיות שבאמת יהיה צורך - - -

דן לנדאו: ברור.

דן לנדאו: אבל אני אומר שאם אני אגיש עתירה או שאני אהיה משיב או שאני אהיה שופט, ואני אסתמך על החקיקה כפי שהיא ב"תקדין", איש לא יבוא אליי בטענות.

דן לנדאו: למרות שתיאורטית ייתכן ש"תקדין" ו"נבו" – וואלה איזה פסיק שזה כתב וזה לא כתב.

דן לנדאו: אז דה-פקטו, כבר כולם מתנהגים, גם במדינה, גם - - -

יריב לוין: נכון.

יריב לוין: בטח.

יריב לוין: ברור.

דן לנדאו: כאילו שיש כבר איזשהו common knowledge כזה, שזה החוק הרשמי.

דן לנדאו: אבל הגיע הזמן שזה יהיה חינמי, בעיקר.

יריב לוין: כן.

יריב לוין: בטח.

יריב לוין: אין ספק.

ירדנה מלר-הורוביץ: אתה תהיה הבעלים של מה שאתה עושה.

יריב לוין: זה דבר שדיברנו עליו הרבה פעמים.

יריב לוין: השאלה היא לא - - -

דן לנדאו: היום הכנסת מוציאה עשרות אלפי - - -

ירדנה מלר-הורוביץ: תהיה בעל הבית של מה שאתה עושה ושל מה שאתה מייצר, בעצם.

יריב לוין: שעולה כסף כדי לדעת מה החוק, לא?

דן לנדאו: כן.

יריב לוין: גם לא יכול להיות שאנשים ישלמו כסף כדי לדעת מה - - -

דן לנדאו: עזוב אנשים.

דן לנדאו: היום הלשכה המשפטית, אנחנו קונים בכל שנה, בעשרות אלפי שקלים, מאגרי חקיקה – עזוב פסיקה – מאגרי חקיקה לשימוש עורכי-הדין של הלשכה המשפטית.

דן לנדאו: זה מדגים לך עד כמה זה קיצוני.

יריב לוין: ועוד חבר כנסת אחד שמשתמש - - -

קריאה: כן.

דן לנדאו: לא, יש יותר מאחד.

דן לנדאו: יש לכם די הרבה עכשיו.

אברהם מיכאלי: יש יותר מאחד.

אברהם מיכאלי: אבל הבעיה זו הגישה אל המאגרים האלה.

אברהם מיכאלי: אני עדיין מתקשה דרך המחשבים של הכנסת לגשת.

אברהם מיכאלי: צריך בכל פעם להפעיל את המוקד.

ארבל אסטרחן: צריך בכל פעם סיסמה.

אברהם מיכאלי: אגב, עקפו אותנו בסיבוב הגוף החדש הזה שקם בשנים האחרונות – "הכנסת הפתוחה".

קריאה: עדיין לא.

אברהם מיכאלי: הם מוציאים המון מידע, והם הפכו כמו גוף רשמי.

אברהם מיכאלי: חושבים שזו הכנסת.

יריב לוין: אבל המידע שלהם, לצערי הרב, לא מדויק.

אברהם מיכאלי: הוא לא מדויק בהרבה.

אברהם מיכאלי: אבל - - -

דן לנדאו: ככל שהאתר שלנו משתפר, המידע שלהם יותר מדויק.

יריב לוין: אני הערתי להם כמה וכמה פעמים על הדבר הזה, שהיוזמה מאוד חשובה, - - -

אברהם מיכאלי: לא רק להעיר.

יריב לוין: - - - אבל מי שלוקח על עצמו דבר כזה חייב להקפיד שהמידע יהיה מדויק ומלא - - -

דן לנדאו: הם עובדים בלי המשאבים שאתה יכול לדמיין לעצמך, וזו גם האחריות שלנו.

דן לנדאו: ככל שהאתר שלנו יותר מדויק, ככל שאנחנו – בין השאר, מר יהודה שפירא מוביל את הדברים האלה – באתר שלנו, ה-data shop גדל והולך.

דן לנדאו: כלומר, מערכות שלמות של מידע, מאגרים שלמים של מידע – זה לא הנושא שדיברנו עליו, אבל זה קשור - - -

יריב לוין: כן.

יריב לוין: ברור.

דן לנדאו: - - - אנחנו מעמידים את זה לרשות מפתחים.

דן לנדאו: אז ככל שאנחנו נעמיד יותר מידע, שאנחנו שמנו את הפלומבה ותיקפנו אותו שזה מידע נכון, מדויק ורשמי, כך אתרים כמו "הכנסת הפתוחה" ייטעו פחות וישרתו יותר את הציבור בזכות הכנסת.

דן לנדאו: זה דיון נפרד, אבל, ברוך השם, יש לנו כבר די הרבה הישגים בעניין הזה.

דן לנדאו: ראו באתר החדש.

יריב לוין: אני רק שואל עוד שאלה אחת:

יריב לוין: זאת אומרת שלמעשה הסכום הזה הוא כרגע סכום - - - כולו משתמשים בו - - -

דן לנדאו: הוא כרגע סכום מוערך.

יריב לוין: - - - עד שהמכרז יסתיים.

דן לנדאו: נכון.

יריב לוין: והוא, למעשה, הערכת - - -

דן לנדאו: הוא הערכה מושכלת, בין השאר, גם על סמך - - -

יריב לוין: - - - לבסס אותה על משהו.

דן לנדאו: לא, אפשר לבסס אותה קצת, כי, כאמור, אני לא רוצה לחשוף מידע שאני לא אמור לחשוף אותו, אבל במכרז שנכשל, בוא נגיד, קיבלנו כמה - - -

יריב לוין: אינדיקציה.

דן לנדאו: כן.

חיים אורון: תשמע, אדוני היושב-ראש, זה סכום – הרי לתכנית הזאת יש בה עוד כל מיני סכומים שאנחנו יכולים להשתמש בהם.

חיים אורון: זה איזשהו סכום שאנחנו הערכנו שיהיה חסר לנו בסך-הכול, ניהול מערכות מחשב, כן?

חיים אורון: אני לא רוצה שמישהו ייקח מזה ויסיק: אוקי, עכשיו אני צריך ללכת על הסכום הזה, לתת הצעה במכרז.

חיים אורון: לא.

יריב לוין: זה ברור לי.

דן לנדאו: יכול להיות שמהסכום הזה אנחנו ניקח x למערכת "משכן", שזו "סנהדרין" הדור החדש.

יריב לוין: אגב, מה באמת קורה – אולי על קצה המזלג במובן הזה – יש איזושהי היערכות לקראת הכנסת הבאה מבחינה זו?

חיים אורון: רגע, אני תיכף.

דן לנדאו: אתה רוצה עכשיו?

דן לנדאו: אתה רוצה - - -

יהודה שפירא: בשתיים - - -

חיים אורון: יש לנו ישיבה היום.

ירדנה מלר-הורוביץ: הוא שואל מבחינה מיחשובית.

ירדנה מלר-הורוביץ: מבחינת המערכות.

יריב לוין: הישיבה שלנו בשתיים היא - - - מיחשובית.

יריב לוין: מבחינת מערכות המחשב עצמן.

יריב לוין: זה נדמה לי יותר לכאן.

יריב לוין: הישיבה בשתיים היא - - -

חיים אורון: בשתיים זה גם מערכות מחשב.

דן לנדאו: לא, לא.

דן לנדאו: בישיבה בשתיים אנחנו הולכים להציג לך – גם בצורה מאוד מפורטת – מה - - - כל חבר כנסת ולשכתו, איך נערך אגף טכנולוגיות ומחשוב.

דן לנדאו: למשל, המידע שלך – מה עושים איתו?

דן לנדאו: עד מתי אנחנו שומרים לך אותו?

דן לנדאו: איפה אנחנו שומרים לך אותו?

דן לנדאו: איך אתה יכול כחבר כנסת לשעבר – לא אתה, אלא איך פלוני יכול כחבר כנסת לשעבר לגשת למידע שלו?

דן לנדאו: ועד מתי הוא יכול לגשת?

יריב לוין: לא, בסדר.

יריב לוין: - - - כולנו מגיעים לשם.

דן לנדאו: כל הדברים הללו, תעשו בפרוטוקול הפנייה - - - או שאתה תכריז על ישיבת ועדת הכנסת - - -

יריב לוין: הישיבה היא לא ישיבה רשמית.

דן לנדאו: בקיצור, שם אנחנו מציגים לך, בצורה מאוד-מאוד סיסטמאתית, מה אנחנו עושים.

ירדנה מלר-הורוביץ: זו ישיבה איתנו.

ירדנה מלר-הורוביץ: זו לא ישיבת ועדת הכנסת.

יריב לוין: הבנתי.

יריב לוין: אוקי.

יריב לוין: טוב, רבותיי, זה הסעיף הזה.

יריב לוין: עוד הערות, התייחסויות, השלמות?

אברהם מיכאלי: אגב, לגבי מחשוב, יש תקלה שאני חושב שהיא תקלה גם ברישום הנוכחי.

אברהם מיכאלי: נוכחות חברי כנסת – אתם שמים לב איך זה בסוף יוצא החוצה כמה חבר כנסת נוכח במליאה?

אברהם מיכאלי: רק באותם ימים שהוא נמצא, כי סופרים את זה כנראה לצורך הורדת שכר לפי החוק.

ארבל אסטרחן: כן, לוועדת האתיקה.

חיים אורון: לא, לא רק.

חיים אורון: גם לצרכי אש"ל.

אברהם מיכאלי: אני לא יודע.

אברהם מיכאלי: מה שקורה הוא שהרבה פעמים משתמשים בנתון הזה בצורה, לדעתי, לא רק שהיא לא נכונה אלא גם זדונית: סופרים לחבר הכנסת את הימים האלה, ולא שמים לב שיש עוד יומיים עבודה לפחות פה.

דן לנדאו: אז אתם רוצים, תשנו את התקנות שלכם.

אברהם מיכאלי: יש ועדות שעובדות פה.

דן לנדאו: אתם קבעתם את זה.

אברהם מיכאלי: המעקבים שעושים לפעמים, אחרי כל מיני אנשים, בשביל לקנטר אותם.

אברהם מיכאלי: באים לפה לעבוד 20 שעות בשבוע.

דן לנדאו: אבל אתם קבעתם שהנוכחות המחויבת בכללי האתיקה - - -

ירדנה מלר-הורוביץ: לפי ימי המליאה.

דן לנדאו: בדיוק, זה רק בימי המליאה.

דן לנדאו: אם אתם תקבעו שצריך להיות פה חמישה ימים בשבוע, - - -

אברהם מיכאלי: יש הבדל בין חובה להיות נוכח לבין נוכחות בפועל, כי ועדות, לדוגמה, מתכנסות ביום ראשון וביום חמישי וחברי כנסת נמצאים פה.

דן לנדאו: אבל הוא אומר שהדו"ח הסופי יוצא לפי ימי המליאה.

ירדנה מלר-הורוביץ: לפי ימי המליאה, כי זה הימים שהם - - -

אברהם מיכאלי: לפי ימי המליאה.

אברהם מיכאלי: תבינו, אני לא אומר שבשביל זה לתת איזה צ'ופר למישהו.

אברהם מיכאלי: אבל זה לא - - -

ארבל אסטרחן: אבל איפה יוצא דו"ח?

ארבל אסטרחן: איפה אתה רואה את הדו"ח הזה?

ארבל אסטרחן: כי לעניין אש"ל מקבלים גם על ימי ישיבות.

דן לנדאו: באתר.

אברהם מיכאלי: אני אגיד לך: אל"ף, "הכנסת הפתוחה "עושה את זה.

אברהם מיכאלי: והיום, לצערי, "הכנסת הפתוחה" הפך לכלי, כמו שהיושב-ראש אמר קודם, שהציבור מצטט ממנו דברים.

אברהם מיכאלי: והתקפות שעושים על חברי כנסת, חלק מזה זה מנתונים - - -

ארבל אסטרחן: אבל מאיפה יש להם את המידע הזה?

ארבל אסטרחן: כי הכנסת - - -

דן לנדאו: מה זה מאיפה?

דן לנדאו: מהאתר.

אברהם מיכאלי: מהאתר.

ארבל אסטרחן: אבל באתר אפשר לראות באיזה ימים חבר כנסת - - -?

דן לנדאו: בטח.

דן לנדאו: ברור.

אברהם מיכאלי: בטח.

דן לנדאו: ברור, וחובה שזה יהיה כך.

אברהם מיכאלי: הרי יש כרטיס נוכחות לפי שלושה ימים בשבוע.

אברהם מיכאלי: לא לפי חמישה ימים בשבוע.

חיים אורון: אני לא יודע.

חיים אורון: אם הוא בא - - -

ארבל אסטרחן: אם הוא בא ביום ראשון או ביום חמישי ויש ישיבה, אש"ל הוא מקבל.

ארבל אסטרחן: ובדו"ח שאתם מקבלים בסוף החודש מופיעים כל - - -

ירדנה מלר-הורוביץ: נכון.

ירדנה מלר-הורוביץ: מנהלי ועדות מדווחים על זה, על ישיבה - - -

אברהם מיכאלי: רק שלושה ימים.

ארבל אסטרחן: לא.

אברהם מיכאלי: אני אומר לך שכן.

ארבל אסטרחן: אש"ל מקבלים גם על יום - - -

אברהם מיכאלי: לא אש"ל.

אברהם מיכאלי: עזבי עכשיו, אני לא מחפש כסף.

חיים אורון: אבל אלה ימים שלדעתי נספרים גם שם.

ירדנה מלר-הורוביץ: - - - על ימי עבודה - - -

אברהם מיכאלי: אני לא יודע.

ארבל אסטרחן: אני לא יודעת מה זה הדו"ח הזה, אבל אני אסתכל על זה.

אברהם מיכאלי: איך אתה יכול לספור?

אברהם מיכאלי: עזוב עכשיו, האש"ל לא מעניין אותי.

אברהם מיכאלי: אני מדבר איתך על הפן של נוכחות חברי כנסת בבניין הזה.

דן לנדאו: אבל אתם כחברי הכנסת קבעתם שהנוכחות נספרת רק בימי מליאה.

ארבל אסטרחן: לעניין ועדת האתיקה.

דן לנדאו: והראייה – בוועדת האתיקה קונסים אותך.

אברהם מיכאלי: בסדר.

דן לנדאו: לא יעזור לך אם אתה תגיד: אבל הייתי בימי ראשון וחמישי 1,000 פעם, אם לא היית נוכח במספר העולה על המותר של ימי מליאה.

אברהם מיכאלי: אני לא רוצה לשנות את החוק ההוא.

דן לנדאו: Up to you.

אברהם מיכאלי: מה שקובע ימי מליאה לגבי הורדות שכר בוועדת האתיקה, שיישאר.

אברהם מיכאלי: בסוף הפן הוא שחברי כנסת עובדים 20 שעות בשבוע, וזה מצחיק.

אברהם מיכאלי: הרי חברי כנסת לא עובדים 20 שעות בשבוע.

אברהם מיכאלי: אפילו בכנסת הם עובדים פי שניים.

ירדנה מלר-הורוביץ: וזה מצב יומי.

אברהם מיכאלי: אני לא מדבר על זה שהם מסתובבים בסיורים וכולי.

אברהם מיכאלי: תבין, המחשוב של הכנסת בסוף, הפך להיות כאילו למקור.

קריאה: ברור.

אברהם מיכאלי: אז לכן צריך לחשוב.

אברהם מיכאלי: יש הבדל בין חישובים לגבי כללי אתיקה, - - -

דן לנדאו: זה לא חישוב.

דן לנדאו: אתה נכנסת בשערי הכנסת ביום ראשון?

דן לנדאו: האתר יודע את זה, מערכת נוכחות חברי הכנסת יודעת את זה, ולכן כל העולם יודע את זה.

ירדנה מלר-הורוביץ: הסדרן לוחץ על נוכחות.

אברהם מיכאלי: אבל המחשב, בסוף, לא משקף את זה כנראה בדו"חות החיצוניים.

אברהם מיכאלי: יש הבדל - - -

דן לנדאו: אתה רוצה שנשקף גם את הנוכחות של ימי ראשון וחמישי?

אברהם מיכאלי: כן, בוודאי.

אברהם מיכאלי: שמע, יש ימים בשבוע שחברי כנסת נמצאים פה מהבוקר ועד הערב.

אברהם מיכאלי: למה?

אברהם מיכאלי: כי יש ועדות.

אברהם מיכאלי: יש גם עבודה אחרת, תבין.

אברהם מיכאלי: לדעתי זה - - -

דן לנדאו: אוקי.

דן לנדאו: אנחנו נבדוק - - -

ארבל אסטרחן: בטח שזה אמור להשתקף.

דן לנדאו: מה?

ארבל אסטרחן: זה אמור להשתקף.

אברהם מיכאלי: זה לא משתקף.

דן לנדאו: למה שזה לא ישתקף?

ארבל אסטרחן: אין סיבה שזה לא ישתקף.

ארבל אסטרחן: זה אמור להשתקף.

ארבל אסטרחן: אבל אני לא מכירה - - -

דן לנדאו: הוא אומר:

דן לנדאו: אני חבר כנסת חרוץ, אני עובד חמישה ימים בשבוע – תשקפו את זה.

ארבל אסטרחן: אז אם הכנסת עושה דו"ח, ברור שזה אמור להשתקף.

דן לנדאו: מאה אחוז.

אברהם מיכאלי: אגב, החבר'ה רושמים.

ירדנה מלר-הורוביץ: חבר הכנסת מיכאלי, אם יש ישיבת ועדה באותו יום, הרי זה בא לידי ביטוי משום שמנהלת הוועדה מדווחת על נוכחות.

ירדנה מלר-הורוביץ: אז רק צריך לעשות את התוספת למי שבא לעבוד בחדרו ולא בוועדה.

דן לנדאו: אנחנו חוזרים אליך עם תשובה.

דן לנדאו: זה נראה לי פשוט, אבל - - -

אברהם מיכאלי: הסדרנים בכניסה רושמים אותך, כי כשאתה נכנס רושמים אותך.

אברהם מיכאלי: מה הבעיה לשקף את זה?

דן לנדאו: ברור, ברור – המידע קיים.

דן לנדאו: אתה רק אומר:

דן לנדאו: אני - - -.

דן לנדאו: הבנתי.

אברהם מיכאלי: אגב, אדוני היושב-ראש, אני מבין שדנת בקשרי חוץ.

אברהם מיכאלי: אם אפשר לחזור על שאלה אחת.

אברהם מיכאלי: אולי גם התייחסת לזה.

יריב לוין: כן, רגע.

יריב לוין: רק - - -

שמעון מלכה: אני רק אומר בנושא של - - -: במקרה פגשתי ביחד עם יותם את זה שעורך את אתר "הכנסת הפתוחה".

שמעון מלכה: מדובר בקבוצה של כמה סטודנטים שהקימו אתר שזה מנגנון ששואב את הנתונים מאתר הכנסת, ללא מגע יד אדם.

שמעון מלכה: מה שקורה במקרה שאומר חבר הכנסת מיכאלי זה שפשוט אין נוכחות בימי ראשון וחמישי כי זה לא מעניין את האתר, באתר שלנו, והוא לא שואב את זה.

יהודה שפירא: - - - באתר שלנו זה נמצא בימי - - -

שמעון מלכה: מה באתר?

שמעון מלכה: בראשון וחמישי מופיע באתר שלנו, גם-כן, שנמצאים?

יהודה שפירא: בוודאי.

שמעון מלכה: אז איך האתר שלו לא?

יהודה שפירא: אנחנו צריכים לבדוק ולתת תשובה - - -

שמעון מלכה: אז יכול להיות שבדיוק פה אין שאיבה.

שמעון מלכה: פשוט צריך לקחת בחשבון שזה לא עובר אוטומטית.

דן לנדאו: הבנו, הבנו.

דן לנדאו: השאלה ברורה.

דן לנדאו: התשובה - - -

יהודה שפירא: - - -

דן לנדאו: אתם תקבלו תשובה.

יריב לוין: רצית משהו לגבי קשרי החוץ.

אברהם מיכאלי: כן.

אברהם מיכאלי: אני מבין שאנחנו דנו בכמה ישיבות קודמות בסוגיה הזאת של איך לשפר את הביקורים של חברי הכנסת בחוץ לארץ וכולי.

יריב לוין: גם נעשו פעולות חשובות.

אברהם מיכאלי: אני מביא את זה כבר לשנת 2012.

חיים אורון: 2013.

אברהם מיכאלי: העברה – זה לשנת 2013 כל ההעברות האלה?

חיים אורון: לא, אלה 2012.

חיים אורון: אבל 2012 נגמרה כבר.

אברהם מיכאלי: אני שואל: בסוף, בהרחבה של כמות חברי הכנסת שיצאו למשלחות רשמיות.

אברהם מיכאלי: האם יש מדיניות של הכנסת, כי לפעמים מוציאים שני חברי כנסת, חבר כנסת אחד, לא בשביל שחברי כנסת יטיילו אלא זה באמת משלחות שלא מספיק יוצאים שם שני חברי כנסת או שלושה חברי כנסת.

אברהם מיכאלי: כי המטלה, לדוגמה בפרלמנט האירופי – אנחנו היינו שם כמה פעמים – המטלה היא עבודה מהבוקר ועד הלילה, ואתה צריך להתחלק לכמה קבוצות, לכמה ועדות.

אברהם מיכאלי: וכשאתם שם שניים או שלושה אתה לא מספיק כלום.

אברהם מיכאלי: השאלה היא אם יש איזו מדיניות להרחיב במשלחות מסוימות.

אברהם מיכאלי: אולי לא כל משלחת.

אברהם מיכאלי: שחברי כנסת ייצאו בקבוצות יותר גדולות.

אברהם מיכאלי: זה הכול.

חיים אורון: אני חושב שזו שאלה לנשיאות.

ירדנה מלר-הורוביץ: ליושב-ראש.

דן לנדאו: הבעיה היא שקשה למצוא - - -

אברהם מיכאלי: - - - כסף בסוף.

יריב לוין: הבעיה היא שאין חברי כנסת שמוכנים לנסוע, ואני ביניהם.

יריב לוין: זו הבעיה.

אברהם מיכאלי: אתה צודק.

אברהם מיכאלי: אבל - - -

יריב לוין: אני לא נסעתי בכל הקדנציה באף משלחת של הכנסת, כדי שמר צבי זרחיה לא יכתוב שאני עליתי למשלם המיסים הרבה כסף, אז חסכתי.

קריאה: זה נכון.

צבי זרחיה: אתה עושה שירות, לא?

יותם יקיר: אנחנו מנסים לקראת הקדנציה - - -

יריב לוין: אבל הבעיה היא – ואת זה אני אומר דווקא כי הוא נמצא פה – הבעיה היא, באמת, אני אומר:

יריב לוין: זה דבר שצריך לשקול אותו אחד מול השני.

אברהם מיכאלי: מי שפוחד ממר צבי זרחיה, - - -

יריב לוין: לא, אני לא פוחד.

יריב לוין: אבל אני אגיד לך משהו, חבר הכנסת מיכאלי, באופן אמיתי: תראו, למשלחות האלה יש חשיבות עצומה, והן התרבו מאוד משום שבניגוד למה שהיה בעבר יש היום הרבה יותר גופים בינלאומיים, ולשמחתנו ישראל גם הצליחה להיכנס לכל מיני מקומות שבעבר היא לא הייתה בהם, ולכן יש הרבה יותר דרישה לזה.

יריב לוין: מצד שני, יש לנו בעיית הסברה קשה מאוד של המשמעות של המשלחות האלה, ושל הצורך, ושל מה שבאמת נעשה שם.

יריב לוין: ובסוף גם אנחנו, באתר שלנו, הדבר היחיד באופן אמיתי שאנחנו משקפים זה כמה זה עולה.

דן לנדאו: לא, לא, לא, לא נכון.

יותם יקיר: זה השתנה.

יריב לוין: אז אולי זה השתנה.

יריב לוין: לפחות זה היה ככה בתחילת הקדנציה.

דן לנדאו: אז תיכנס לאתר ותראה את השינוי.

דן לנדאו: אדוני היושב-ראש, השינוי דרמטי.

דן לנדאו: תיכנס באייפון שלך ותראה שהשינוי הוא דרמטי.

דן לנדאו: בגלל מה שאתה אומר ובגלל - - -

יותם יקיר: אנחנו בנוסף גם מינינו דובר למחלקה לקשרי-חוץ, הנה הוא נכנס הרגע.

יותם יקיר: ויש בהחלט מאמץ גדול לגרום, גם לתקשורת – ובזה לנסות לסנכרן את כל המערכת, להבין שהנסיעות האלה הן לא נסיעות צ'ופר.

יותם יקיר: אנחנו נעשה מאמץ גם מול חברי כנסת חדשים, לנסות לרתום אותם ולשכנע אותם.

יותם יקיר: נעשה מאמץ גם מול חברי כנסת ותיקים, כמו חבר הכנסת לוין, לגרום להם לשנות את דעתם ולהבין שלמשלחות כאלה יש חשיבות רבה מהסוג הזה של דיפלומטיה פרלמנטארית שהיא דיפלומטיה יותר מרוככת, והיא מאפשרת באמת בניית קשרים בין מדינות.

יותם יקיר: ואני אעשה ככל יכולתי כדי לשכנע את מר צבי זרחיה וחבריו העיתונאים לעסוק במהות של הנסיעות האלה ולא רק בכמה הן עולות.

יותם יקיר: ולעת הזאת היו לנו גם – לפחות בשנה האחרונה או בשמונת החודשים האחרונים – גם כמה הצלחות בנושא הזה.

יותם יקיר: ובהחלט גם התקשורת: יומני החוץ ובכתבות בעיתונים – אפשר להראות את זה – שמגלים יותר ויותר עניין במהות ובמטרת הנסיעה, ולא בעלותה.

יותם יקיר: וזה משהו מאוד בסיסי שצריך לשנות כאן, ואנחנו עובדים על זה.

יותם יקיר: האתר כבר משקף את זה.

יותם יקיר: האתר משקף על כל נסיעה: מה היה הפורום הבינלאומי; את הדו"ח שכתב חבר הכנסת; את ההודעה לעיתונות שיצאה אפרופו הנסיעה – כמעט בכל משלחת גם יוצאת הודעה לעיתונות בהנחיה שלי; קטעי עיתונות שמופיעים באתר וכולי.

דן לנדאו: לפעמים גם תמונות.

יריב לוין: זה יפה.

יריב לוין: טוב לשמוע.

יריב לוין: עוד שאלה אחת:

יריב לוין: אני מניח שמבחינת תקציב מול ביצוע – אנחנו עוד לא יודעים בדיוק איפה נעמוד הרי באופן סופי - - -

דן לנדאו: אז בדו"ח הזה אנחנו חייבים לך - - -

יריב לוין: כן, אני יודע.

יריב לוין: אבל אני מניח שכבר היום יש לפחות נקודות שבהם אתם יכולים לומר בוודאות שלא יהיה גם ניצול מלא.

יריב לוין: כי אני רוצה פשוט שתוצג תמונה מאוזנת מהבחינה הזאת שיש כאן העברה של תשעה וחצי מיליון שקלים מהרזרבה.

יריב לוין: אבל אני מניח שבמקביל יש הרבה יותר כסף שבאופן ודאי לא מנוצל.

יריב לוין: אז אם פה יש אפשרות לתת כמה דוגמאות או כמה נתונים כאלה.

יריב לוין: כמובן, אני אומר בעירבון מוגבל, בלי לתפוס אתכם במילה, כי אנחנו עוד לא סיכמנו את השנה ואין לנו מספרים סופיים.

יריב לוין: אבל חשוב שתהיה לנו את הפרופורציה, זה נדמה לי סביר.

יריב לוין: נדמה לי שכל ההעברה הזאת שנדרשת היא סדר-גודל של, כמה?

יריב לוין: משהו כמו אחוזים בודדים מתוך כל התקציב הכולל של הכנסת.

יריב לוין: זאת אומרת, זו רמת סטייה שהיא הרבה יותר מאשר סבירה.

דן לנדאו: אחוז וחצי.

יריב לוין: אתה אומר אחוז וחצי בסך-הכול.

יריב לוין: אני חושב שחשוב שנראה תמונה מלאה גם מבחינת הצד השני של המשוואה, שהוא בטח הרבה יותר גדול - - -

חיים אורון: הוא יותר גדול מהסכום הזה.

חיים אורון: קח רק את בית-פרומין – זה איזה 65, 70 מיליון שקל שלא - - -

יריב לוין: את זה אני לא רוצה לקחת, כן.

דן לנדאו: לא, הוא אמר: קח את בית-פרומין.

יריב לוין: יש משהו שאני לא אקח מפה, זה את בית-פרומין.

יריב לוין: את זה אני מבטיח לך.

קריאה: - - - בתקציב?

דן לנדאו: ברור.

ירדנה מלר-הורוביץ: ברור, מה.

דן לנדאו: אתם חוקקתם חוק.

דן לנדאו: החוק הזה בינתיים עלה 54 מיליון שקל.

יריב לוין: לא יאומן.

דן לנדאו: - - -

חיים אורון: ישנם עודפים שלא נעשו, אבל הם לא יישארו.

חיים אורון: הם יעברו לשנה הבאה.

יריב לוין: זה ברור לי.

יריב לוין: אבל אם אפשר לתת הערכות, סדרי-גודל, משהו.

יריב לוין: שוב, בלי לתפוס אתכם במילה, ברור לי שזה לא נתונים סופיים, אבל אם אפשר להצביע.

יריב לוין: אז אני מבין שמה שקשור למערכות המחשב, לדברים כאלה, לא יישאר תקציב בלתי מנוצל.

יריב לוין: אבל אני מניח שיש סעיפים שלמים - - -

חיים אורון: אז אני אומר לך: אם תיקח, למשל, את נושא השיפוץ, אז יש שם, נכון לעכשיו, איזה 13 מיליון שקל שלא נוצלו, אבל אני לא אומר שהם לא ינוצלו.

חיים אורון: זה פשוט פרויקטים שתוכננו ולא בוצעו.

חיים אורון: הם יבוצעו בשנה הבאה, ואנחנו נעביר את זה לשנה הבאה.

יריב לוין: אבל מתוך התקצוב של דברים שקיימים ומבוצעים, יש עודפים שנשארו?

חיים אורון: השנה הניצול יהיה די מלא.

חיים אורון: תראה, יש יותר מתשעה וחצי מיליון שקלים לא מנוצלים, כן?

חיים אורון: בוא נגיד ככה: אם אני אעשה סתם 10% לא מנוצלים, אז כבר נשאר לנו יותר מ-50 מיליון שקלים לא מנוצלים, ופה אנחנו מבקשים תשעה וחצי מיליון שקלים.

חיים אורון: 10% לא מנוצלים זה לא מספר מופרך, אוקי?

יריב לוין: ברור, זה מספר סביר לגמרי.

דן לנדאו: אנחנו מצאנו את עצמנו - - -

יריב לוין: אני לא חושב שיש משרד ממשלתי שמגיע ל-90% ניצול.

יריב לוין: איפה?

יריב לוין: אין.

יריב לוין: מר צבי זרחיה, יש?

צבי זרחיה: יש.

יריב לוין: מי?

צבי זרחיה: לא יודע.

יריב לוין: תגלה לי מי החרוץ.

צבי זרחיה: אין.

יריב לוין: אין, אה? אין, אין.

יריב לוין: לא סביר, כן.

דן לנדאו: אנחנו מצאנו את עצמנו בשנים 2011 וב-2012 מנצלים את הלא מנוצל הזה בהעברות משנה לשנה, למשל: לא נדרשתם במעבר משנת 2011 לשנת 2012 להוסיף תקציב כדי לקנות את בית-פרומין.

דן לנדאו: זה הועמס על-ידי משרד האוצר על תקציב הכנסת.

דן לנדאו: כאילו תקציב הכנסת בלע את הדבר הזה.

דן לנדאו: איך הצלחנו לעשות את הדבר הזה?

דן לנדאו: כי בגדול הניצול בשנים רגילות עמד על 85%-80%, משהו כזה.

דן לנדאו: וכשביצענו את התשלום המרכזי, הראשון, של רכישת בית-פרומין - - -

חיים אורון: הראשון והאחרון.

דן לנדאו: - - - הראשון והאחרון, כמובן.

דן לנדאו: אנחנו מצהירים לפרוטוקול שזה הראשון והאחרון.

דן לנדאו: אם רשויות אחרות יגידו אחרת, אנחנו כמובן - - - להם כי אנחנו שומרים חוק, לרבות פסקי-דין.

יריב לוין: זה לא תלוי בכם.

דן לנדאו: אני אומר שלא סתם מצאנו 53 מיליון שקל - - -

חיים אורון: 45 מיליון שקל פלוס מע"מ.

חיים אורון: זה היה 50 מיליון שקל.

דן לנדאו: 50 מיליון שקל בתוך תקציב הכנסת, בדיוק מהעודפים הלא מנוצלים.

דן לנדאו: ככה הצלחנו לבצע את הרכישה הזו, מבלי לבוא לוועדת התקציב: תדפיסו לנו 50 מיליון שקל.

דן לנדאו: או לבוא בתחילת השנה ולהגיד: השנה יש פרויקט ענק שהמחוקק הטיל על מינהל הכנסת, למרות שזו לא פעילות ליבה של הכנסת, אלא הצלחנו לעשות את זה מתוך התקציב השוטף, כאילו.

יריב לוין: אוקי.

יריב לוין: מי בעד?

יריב לוין: אחד.

יריב לוין: אין מתנגדים ואין נמנעים.

יריב לוין: הצבעה בעד שינויים בתקציב הכנסת בשנת 2012 – 1 נגד – אין נמנעים – אין ההצעה נתקבלה.

יריב לוין: אז ההעברות אושרו.

יריב לוין: ואנחנו נעבור לסעיף השני שהוא שימוש בעודפי תקציב הכנסת משנת 2011 לשנת 2012, ושינויים בתקציב לשנת 2012 כאמור במכתבו של יושב-ראש הכנסת מיום ה-10 לדצמבר 2012.

יריב לוין: כן.

חיים אורון: טוב, אני לא רוצה להרוס את הישיבה הבאה שדנה בקטע של ההפצה הלוויינית, אבל, בגדול, זה כתוצאה מזה: הרי הכנסת עוברת מהפצה לוויינית להפצה של ערוץ הכנסת באמצעות "עידן פלוס".

חיים אורון: בכל שנה אמרו שאנחנו נתחיל לשלם על ההפצה הזאת, אז אנחנו שריינו בכל שנה איזשהו תקציב.

חיים אורון: ונכון לשנה שריינו 3,600,000 שקלים לצורך ההפצה באמצעות "עידן פלוס", ויש לנו בתקציב 3,600,000 שקל.

חיים אורון: הבעיה היא שהמנכ"ל אמר שהרשות השנייה לטלוויזיה ולרדיו תגיד: על השנה זה בסדר, אבל אתם תחויבו גם רטרואקטיבית מהימים שהתחיל "עידן פלוס", ואז לצורך הנושא הזה אנחנו צריכים, לפי הערכה, שמונה מיליון שקלים.

חיים אורון: לכן, אנחנו מבקשים הגדלה של התקציב הזה בעוד 4,400,000 שקלים, כדי להגיע מה-3,600,000 שקלים לשמונה מיליון שקלים.

יריב לוין: מי קבע - - -

דן לנדאו: אתם.

דן לנדאו: זה אתם, זה המחוקק.

יריב לוין: כן.

דן לנדאו: תסיים ואני אתן איזה רקע משפטי.

חיים אורון: לכן, אנחנו מבקשים להעביר, מאיזשהו סעיף שיש לנו שם עודף של שני מיליון שקלים בשירותים מקצועיים, לתקנה של הפצת ערוץ הכנסת.

חיים אורון: ומהרזרבה אנחנו מבקשים עוד 2,400,000 שקלים, וככה אנחנו נהיה עם סך-הכול תקציב בתקנה הזאת של שמונה מיליון שקלים.

יריב לוין: שזה הולך, אגב, למי?

יריב לוין: למי משלמים?

דן לנדאו: לרשות השנייה.

חיים אורון: לרשות השנייה.

דן לנדאו: המלעיזים יגידו לערוץ 10, אבל זה לא - - - מילה של רקע: יש שני חוקים שמסדירים את פעילות ערוץ הכנסת היום: החוק הראשי – חוק שידורי הטלוויזיה מהכנסת, שקבע שהרגולטור לענייני מדיניות זה אתה בכובעך כוועדת הכנסת, והרגולטור השוטף זו מועצת הכבלים והלוויין.

דן לנדאו: בתוך החוק הזה הוסדר גם האופן שבו שידורי הערוץ מופצים.

דן לנדאו: זה שייך לדיון הבא שלנו.

דן לנדאו: אנחנו רוצים לעשות שינוי.

דן לנדאו: כבר הרגולטור הסכים לבקשתנו, וזה שייך לדיון הבא.

דן לנדאו: קיים עוד חוק וזה חוק הרשות השנייה לטלוויזיה ולרדיו לטלוויזיה ולרדיו, שהיום מסדיר, בין שאר הבלגן שהוא מסדיר, גם את מערך "עידן פלוס" להפצה דיגיטלית קרקעית של שידורי הטלוויזיה המסחריים והציבוריים במדינת ישראל.

דן לנדאו: אחד הערוצים שבחוק הזה נאמר ששידוריו יופצו באמצעות מערך "עידן פלוס" זה ערוץ הכנסת.

דן לנדאו: עוד נאמר בחוק הזה, שעבר טלטלות ושינויים בשנים האחרונות, שכל אחד מהערוצים, כולל הערוצים הציבוריים וכולל ערוץ הכנסת, צריך לשלם דמי-מעבר על האוטובוס הזה, אוקי?

דן לנדאו: צריך לשלם על הפצת שידוריו.

דן לנדאו: היו דיונים רבים וויכוחים רבים בשנתיים האחרונות שנגעו לשאלה האם ערוץ הכנסת כמו ערוץ 1, ערוץ 33 והערוצים המסחריים גם צריך להשתתף בעלות הקמתו בדיעבד של מערך "עידן פלוס".

דן לנדאו: אפילו היה שלב שבו משרד האוצר רצה שהנוסעים הנוכחיים באוטובוס ישלמו גם על האוטובוס הבא, לנוסעים הבאים, לערוצים הבאים שיעלו.

דן לנדאו: כך חלמו מי שחלמו על ה"עידן פלוס".

דן לנדאו: נכון להיום, המצב המשפטי הוא שמזה כ-18, 19, 20 חודשים, מצד אחד השידורים כבר קיימים, ועל-פי הנתונים שאני מכיר כבר עוד מעט נושקים ל-400,000 בתי-אב שבהם יש את "עידן פלוס", שזה חתיכת נפח מאוד-מאוד משמעותי ששינה לחלוטין – בוודאי מבחינת ערוץ הכנסת הקטן – את מפת הצופים.

דן לנדאו: אנחנו כבר לא ערוץ נישה שתקוע בערוץ 99 ב-YES וב-HOT.

דן לנדאו: אנחנו ערוץ נישה שתקוע בין חמישה ערוצים.

דן לנדאו: אז פתאום הרבה אנשים יכולים להיחשף.

דן לנדאו: כלומר, זה דבר טוב שהמחוקק קבע.

דן לנדאו: אנחנו מבסוטים מזה.

דן לנדאו: נכון להיום, כולנו מחכים לתקנות שצריכות להיחתם על-ידי שר התקשורת ושר האוצר, מזה כבר קרוב לשנה-וחצי, שנתיים, ולא נחתמו.

דן לנדאו: והתקנות האלה יאפשרו לרשות השנייה לגבות את אותם סכומים שהמחוקק כבר הסמיך אותם לקבוע לפני שנתיים ויותר.

דן לנדאו: אז המציאות היום היא שמצד אחד, ערוץ הכנסת, כשאר הערוצים, משודר, ושידוריו מופצים ב"עידן פלוס", ומצד שני, אנחנו עדיין לא משלמים.

דן לנדאו: אנחנו יודעים כי אנחנו מדברים עם הרשויות האחרות, שיבוא היום ונצטרך לשלם גם בדיעבד.

דן לנדאו: לכן, לשאלתך, מי קבע - - -

יריב לוין: ואז תהיה לנו, למעשה, תקופה שבה משלמים כפול: גם על ההפצה הלוויינית וגם - - -

דן לנדאו: לא, לא.

דן לנדאו: לזה נועד הדיון הבא.

קריאה: לא.

קריאה: רק על - - - 2012.

יריב לוין: מאה אחוז.

יריב לוין: אבל כל מה שקרה עד היום, נשלם כפול.

יהודה שפירא: כן.

דן לנדאו: כן.

דן לנדאו: נכון, נכון.

יריב לוין: עד שלא נפסיק את הלווייני אנחנו משלמים כפול.

יריב לוין: זו המשמעות.

דן לנדאו: זה בדיוק העניין, ואת זה אנחנו רוצים למנוע.

יריב לוין: כן, ברור.

דן לנדאו: ולכן, לשאלתך: מי קבע?

דן לנדאו: אז בעצם המחוקק קבע.

דן לנדאו: ומחוקקי המשנה: שר האוצר ושר התקשורת, כשהם יואילו להגיע להסכמה ולחתום על התקנות, בעצם הם יהפכו אותנו כאחד הלקוחות, אחד הערוצים, בכובענו כמי שמממן, כבעלים במירכאות, של ערוץ הכנסת - - -

יריב לוין: כל עוד הם לא חתמו על התקנות, מה קורה?

דן לנדאו: אנחנו לא משלמים אבל אנחנו נערכים ליום.

דן לנדאו: לכן, צריכים להעביר את הכסף משנה לשנה.

דן לנדאו: העברנו משנת 2011 - - -

יריב לוין: מי בינתיים נושא בעלויות של הדבר הזה?

דן לנדאו: בינתיים הרשות השנייה לטלוויזיה ולרדיו מדממת כסף שחבל על הזמן.

דן לנדאו: בוכה למשרד האוצר.

דן לנדאו: אבל זה כבר ענייני ערוץ 10, זה לא קשור אליי.

יריב לוין: צדיקים.

דן לנדאו: בהחלט.

דן לנדאו: בעיקר מטעמי צדיקות.

יריב לוין: הבנתי.

יריב לוין: זאת אומרת שזה למעשה גם העברה שכרגע לא נשתמש בה.

חיים אורון: - - -, אתה בטוח?

דן לנדאו: מה שנראה סביר – כלומר, נכון למידע שיש - - -

יריב לוין: ואם זה נגמר עד - - -

חיים אורון: אני אמרתי למנכ"ל - - -

דן לנדאו: קשה מאוד להניח - - -

יריב לוין: מה נשאר, שבועיים?

דן לנדאו: ועוד לפרסם ב"רשומות".

דן לנדאו: רוב הסיכויים שזה לא יקרה.

יריב לוין: לא נראה לי שזה יקרה.

דן לנדאו: עכשיו, אם זה יקרה – נגיד שהם חותמים ב-2 לינואר 2013, המשמעות היא שאנחנו לא יכולים לשלם את הכסף הזה.

חיים אורון: לא נשלם את זה.

דן לנדאו: הכסף הזה יופשר רק כשאתם תקבלו את תקציב המדינה לשנת 2013 - - -

יריב לוין: זה ברור לי.

יריב לוין: ואז מה?

יריב לוין: ואז אנחנו נגלגל אותו כהעברה משנת 2012 לשנת 2013 באותו סעיף?

חיים אורון: כהעברת עודפים.

דן לנדאו: בדיוק.

יותם יקיר: או יום שתחויב רטרואקטיבית על הכול.

דן לנדאו: כן, כן, אבל לא נוכל.

דן לנדאו: מה קורה?

דן לנדאו: אם אנחנו עכשיו עוברים את ה-31 לדצמבר, 12 בלילה, המשמעות היא שיש לנו חשבון מוגבל, בסדר?

יותם יקיר: - - - זה נכון.

דן לנדאו: אז אנחנו עכשיו מעבירים כסף - - -

יותם יקיר: אבל ביום שתחויב על האוטובוס מלפני שנה ועל האוטובוס מלפני שנתיים - - -

דן לנדאו: כן, כן, אז נשלם את זה.

דן לנדאו: אנחנו פשוט מכינים.

דן לנדאו: תזרימית לא יהיה לנו את זה, אבל אנחנו מכינים את זה – הייתי אומר ברמה פיננסית.

יריב לוין: יש לי שאלה: ברמה התיאורטית, אם אנחנו לא עושים את זה, נניח, ואנחנו מגיעים בשנה הבאה, אז אנחנו אז מתכננים את תקציב 2013 כשזה נכנס בתוכו באופן מלא, - -

קריאה: - - - ודאי.

יריב לוין: - - - אז לשם מה אנחנו צריכים את התהליך הזה?

חיים אורון: לשם מה הם יבקשו את זה?

חיים אורון: אני לא יודע, יכול להיות שהם יבקשו את זה.

יריב לוין: מה, תוך שבועיים?

דן לנדאו: כן.

דן לנדאו: אני צריך להיות מוכן לזה.

דן לנדאו: כן.

ירדנה מלר-הורוביץ: - - -

דן לנדאו: מהיום שעלינו לשידור, אנחנו כגוף מסודר שתקציבו מסודר, היינו מוכנים ליום שבו נותן השירות – מדינת ישראל – בשבתה כרשות השנייה לטלוויזיה ולרדיו, תגיד לי לשלם.

יריב לוין: אין סיכוי שזה יקרה לפני סוף השנה.

יהודה שפירא: ועדת הכלכלה יכולה להחליט.

דן לנדאו: תגיד, יש סיכוי שיצילו את ערוץ 10 לפני סוף השנה?

דן לנדאו: זה אותו הדבר.

ירדנה מלר-הורוביץ: כן.

יריב לוין: לא, לא בטוח.

יריב לוין: לא בטוח שזה אותו דבר.

דן לנדאו: למה התעוררו פתאום עכשיו?

דן לנדאו: כי זה קשור.

דן לנדאו: אני לא סתם אומר ערוץ 10.

דן לנדאו: כי כשהתחילו לסדר את כל הבלגן, אמרו: רגע, ערוץ 10 עוד לא שילם בעצם על "עידן פלוס".

דן לנדאו: טוב, חייבים להסדיר את הנושא של "עידן פלוס".

דן לנדאו: זה הסיפור.

ירדנה מלר-הורוביץ: לשאלתך, כן, ועכשיו יום חמישי.

יריב לוין: כן, אני יודע.

ירדנה מלר-הורוביץ: או יום שני, אבל - - -

דן לנדאו: גם יכול להיות שאנחנו נשתמש בלוח היוליאני שנותן לנו עוד 12, 13 יום, נכון?

דן לנדאו: לפי הלוח, לא הגרגוריאני אלא היוליאני, ה-1 בינואר זה יותר מאוחר, לא?

יריב לוין: גדול עליי.

דן לנדאו: אוקי.

יריב לוין: הערות, התייחסויות לסוגיה הזאת.

יריב לוין: - - - שאנחנו עושים כפוף לזה שבאמת אושרו כל התקנות וייקבע.

יריב לוין: יש איזה פיקוח, אגב, על הסכום שאנחנו צריכים לשלם או ש-?

דן לנדאו: הפיקוח בסוף – יש מנגנון שהוסדר בחוק הרשות השנייה לטלוויזיה ולרדיו.

דן לנדאו: מן הסתם, משרד האוצר הוא זה שקובע את התעריף ביחד עם הרשות השנייה לטלוויזיה ולרדיו.

דן לנדאו: בסופו של דבר, ברגע שאתם כמחוקק, ברגע שוועדת הכלכלה כמחוקקת חוק הרשות השנייה לטלוויזיה ולרדיו הכניסה את ערוץ הכנסת לתוך הסד הזה, אנחנו, כמינהל הכנסת, גורם מבצע, חסרי שיקול דעת.

יריב לוין: אבל מי קובע מה הסכום?

דן לנדאו: אז אני אומר:

דן לנדאו: גם לגבי גובה הסכום, מנגנוני העדכון וכל מה שיהיה מפה ואילך, ברגע שהתקנות האלה תחתמנה וברגע שנתחיל לשלם, אנחנו חסרי שיקול דעת.

יריב לוין: בסדר, אבל לגבי הרטרואקטיבי.

דן לנדאו: אז הרטרואקטיבי – ברגע שיהיו תקנות, אז הם יציגו לנו סכום.

דן לנדאו: אנחנו כמובן נבדוק שהסכום הזה שהוצג לנו, כמו הסכום שהוצג ליתר הנוסעים באוטובוס הדיגיטלי, ואם זה כחלקנו אנחנו נאלץ לשלם.

יריב לוין: הבנתי.

יריב לוין: אוקי.

דן לנדאו: הרי השידורים מופצים מ-day one.

יריב לוין: זה ברור.

יריב לוין: טוב, רבותיי, אחד בעד, אין מתנגדים ואין נמנעים.

יריב לוין: הצבעה בעד שימוש בעודפי תקציב הכנסת משנת 2011 לשנת 2012 – 1 נגד – אין נמנעים – אין ההצעה נתקבלה.

יריב לוין: אושר סעיף 2 – שימוש בעודפי תקציב הכנסת משנת 2011 לשנת 2012, ושינויים בתקציב לשנת 2012, כאמור במכתבו של יושב-ראש הכנסת מיום ה-10 בדצמבר 2012.

חיים אורון: כמה מילים, אם בנושא תקציב עסקינן, - -

יריב לוין: כן.

חיים אורון: - - הרי אנחנו מתחילים לעבוד מינואר על 1 חלקי 12 בלי תקציב.

חיים אורון: בכל אופן, הכנסת, כבר שנה שנייה, עובדת על-פי תכנית עבודה – אנחנו הכנסנו את המנגנון של תכנית עבודה – ותכנית עבודה אי-אפשר לעשות בלי תקציב.

חיים אורון: כי כל סעיף וסעיף בתכנית העבודה צריך להיות מתוקצב.

חיים אורון: אז אנחנו, בכל אופן, להבדיל ממה שנעשה במשרדי הממשלה, הכנסת עובדת על התקציב.

חיים אורון: ואנחנו, בימים אלה, אמורים לסיים את התקציב שלנו לשנת 2013 וגם לשנת 2014 כנראה.

חיים אורון: אנחנו נתכנן - - -.

חיים אורון: אנחנו נעבוד כחצי שנה ב-1 חלקי 12 עם כל המשמעויות שנובעות מהדבר הזה.

חיים אורון: ולגבי התקציב – התקציב שיהיה, מהרגע שיתוכנן התקציב, אנחנו שומעים ברקע 15 מיליארד שקל קיצוץ בתקציב.

חיים אורון: אני לא חושב שהכנסת יכולה להימלט בעצמה מאיזשהו קיצוץ.

חיים אורון: אז יחד עם כל אישורי, כל הפרויקטים והשירות שאנחנו נותנים לציבור, לאזרחים, אנחנו מחפשים מתחת לבלטות את כל המקומות שבהם אנחנו עדיין יכולים לקצץ בתקציב, לפחות באותו אחוז שמקצצת המדינה, וזאת מבלי לפגוע בשירות לאזרחים.

חיים אורון: וזה, בימים האלה אנחנו עושים את זה.

חיים אורון: והתקציב יהיה מוכן, אנחנו נציג אותו מתי שנתבקש.

יריב לוין: אוקי.

יריב לוין: טוב, תודה רבה.

יריב לוין: אני מודה לכולם.

יריב לוין: הישיבה נעולה.